Ixef wis krad: Tisselbi seg tama n tsiwelt n wungal Tamacahut taneggarut twacult-is, tessenked-d iɛeggalen-is d uẓar n teɛdawt yellan gar-asen. Mayella deg uḥric “Temẓi taleǧǧamt”, teḥka-d Cabḥaɣef tmuḥeqranitd lbaṭel i tesɛedda deg temẓi-s, imi yemmas tessker-itt-id s tyitiwin d yisuɣan. Ɣer dagi ur nezmir ara ad d-nini belli tebda tsiwelt n tisselbi, maca bdan ttbinen-d kra n yimataren-is, ladɣa deg uglam n tigawin i txeddem Cabḥa mi tt-tekkat yemma-s “Tisselbi i yi-ihwan serseɣ-tt-id, ad ttmeṛmuɣeɣ, ad snejgafeɣ, ad ttexbibiḍeɣ, ur tecliɛ ara, tettkemmil tiyitiwin, rregmat d ulaqeb, ur tḥebbes ara alamma tefcel” (sb.41)